Διερεύνηση των διατροφικών συνηθειών και της φυσικής δραστηριότητας σε μαθητές γυμνασίου του Ν.Μαγνησίας:
Creators: name: Τασοπούλου, Μαρία Χρήστου
Publisher: name: Aristotle University of Thessaloniki
Year: 2011
Subjects: διατροφή
φυσική δραστηριότητα
δείκτης μάζας σώματος
nutrition
physical activity
body mass index

description: Σκοπός της παρούσας έρευνας ήταν να διερευνήσει τις διατροφικές συνήθειες και τη συμμετοχή σε φυσικές- αθλητικές δραστηριότητες σε παιδιά γυμνασίου στο Ν. Μαγνησίας, σε σχέση με το φύλο, τον τόπο (σύγκριση μαθητών της πόλης του Βόλου με εκείνων της περιφέρειας του Πηλίου), τον δείκτη μάζας σώματος (ΔΜΣ), και τις καθημερινές συνήθειες, όπως πόσες ώρες βλέπουν τηλεόραση ή ασχολούνται με τον υπολογιστή. Στην έρευνα συμμετείχαν 533 παιδιά, ηλικίας 12-15 ετών. Η επιλογή του δείγματος έγινε με στρωματοποιημένη κατά συστάδες τυχαία δειγματοληψία από οκτώ σχολεία του Βόλου και τέσσερα του Πηλίου. Για τη συλλογή των δεδομένων χρησιμοποιήθηκε ένα μηνιαίο ερωτηματολόγιο που κατέγραψε τις διατροφικές συμπεριφορές (Μπεμπέτσος, Θεοδωράκης &amp; Λαπαρίδης, 2000), και ένα που αποτίμησε τη σωματική δραστηριότητα κατά τον ελεύθερο χρόνο σε διάστημα επτά ημερών (Godin &amp; Shephard, 1985), καθώς και ερωτήσεις που αφορούσαν ανθρωπομετρικά και δημογραφικά χαρακτηριστικά. Από τα αποτελέσματα βρέθηκε το 56,8% να είναι από την περιοχή του Βόλου και το 43,2% από την περιοχή του Πηλίου. Στην κατανομή του ΔΜΣ σε σχέση με το φύλο, παρουσιάστηκε στατιστικά σημαντική διαφορά με τα κορίτσια να καταλαμβάνουν υψηλότερα ποσοστά στην κατηγορία «λιπόβαρης» (65,1%) σε σχέση με τα αυξημένα συγκριτικά ποσοστά των αγοριών στις τρεις άλλες κατηγορίες (φυσιολογικός 52,9%, υπέρβαρος 26,5%, και παχύσαρκος 6,6%). Γενικά η διατροφή επηρεάζει τον ΔΜΣ. Οι παχύσαρκοι μαθητές παρουσίασαν υψηλές μέσες τιμές στις ανθυγιεινές τροφές, ενώ οι «φυσιολογικοί» στις υγιεινές. Η συμπεριφορά των δύο φύλων, όσον αφορά τις διατροφικές συνήθειες, είναι όμοια. Παρόλο που οι μαθητές του Βόλου εμφάνισαν συγκριτικά υψηλότερο ποσοστό υψηλής συχνότητας κατανάλωσης στις περισσότερες τροφές, σε σχέση με τους μαθητές του Πηλίου, τα αποτελέσματα έδειξαν, πως και οι δύο κατηγορίες τρέφονται το ίδιο υγιεινά, όπως και το ίδιο ανθυγιεινά. Επίσης, τα παιδιά που ασχολούνται περισσότερες ώρες με τον Η/Υ και την τηλεόραση, παρουσιάζουν υψηλότερη συχνότητα κατανάλωσης τροφών που έχουν χαμηλή διατροφική αξία. Το μεγαλύτερο ποσοστό των μαθητών (67,4%) βρέθηκε πως παρακολουθεί τηλεόραση και ασχολείται με τον Η/Υ (53,8%) 1-3 ώρες/ ημέρα, ενώ στις ηλικίες 13 ετών και άνω αυξάνονται τα ποσοστά της κατηγορίας 0 ώρες χρήσης (31,5%), σε σχέση με εκείνα (7,8%) που εμφανίζονται στην ηλικία των 12. Όσον αφορά τη φυσική δραστηριότητα, προέκυψε ότι οι μαθητές ασκούνται έντονα, κατά μέσο όρο τέσσερις φορές/ εβδομάδα, μέτρια τρεις φορές, ενώ ήπια δύο. Στατιστικά σημαντική διαφορά προέκυψε στην περίπτωση της έντονης άσκησης, με τους μαθητές του Βόλου να ασχολούνται περισσότερο (μτ=4,39), έναντι των μαθητών του Πηλίου (μτ=3,78), αλλά και τα αγόρια να εμφανίζουν υψηλότερη μέση τιμή του δείκτη φυσικής δραστηριότητας (μτ=67,83) σε σχέση με τα κορίτσια (μτ=58,62). Τα ευρήματα της έρευνας υποδεικνύουν την ανάγκη για στοχευμένες παρεμβάσεις μέσω του μαθήματος της Φυσικής Αγωγής στο σχολείο, αλλά και έξω από αυτό, όπως επίσης και την εκτίμηση της σπουδαιότητας της Διατροφικής Αγωγής με την ένταξή της στο βασικό εκπαιδευτικό πρόγραμμα, με σκοπό την ενίσχυση υγιεινότερων συμπεριφορών.
description: The aim of the present research was to investigate the eating habits of children of secondary school in Magnesia and their participation in physical -athletic activities in relation to gender, region (comparison of students in the city of Volos with those in the region of Pelion), Body Mass Index (BMI) and their daily habits, such as how many hours they watch television or spend in front of the computer (PC). 533 children of the age of 12-15 years old participated in the research. The choice of the sample was made by employing stratified cluster random sampling from eight schools in the city of Volos and four in the region of Pelion. Concerning data collection methods, a monthly questionnaire was used which recorded dieting behaviors (Mpempetsos, Theodorakis and Laparidis, 2000) as well as another questionnaire, which assessed the physical activity in their free time for a period of seven days (Godin and Shephard, 1985), in addition to questions which concerned anthropometric and demographic characteristics. The results of the study indicate that 56,8% came from the city of Volos and the 43,2% from the region of Pelion. In the distribution of Body Mass Index concerning gender, a statistically important difference emerged according to which the girls hold a higher percentage in the category “underweight” (65,1%) in relation to the increased comparative percentages of boys in the other three categories (normal 52,9%, overweight 26,5%, and obese 6,6%). In general, diet influences BMI. The corpulent students presented high mean rates in unhealthy foods, while the “normal” in healthy foods. The behavior of both girls and boys, with regard to their eating habits, is similar. Although the students of the city of Volos presented comparatively higher rates of high frequency of consumption in most foods compared to the students of the region of Pelion, the results showed that both categories feed themselves in the same way, as much as healthily as unhealthily. Also, the children that spend more hours in front of the PC and the television, present higher frequency of consumption of foods that are low in nutritional value. It was found that the highest percentage of students (67,4%) watches television and spends time on the PC (53,8%) for 1-3 hours a day, while at the age of 13 years old and beyond the percentages of category of 0-hour use are increased (31,5%), compared to those (7,8%) that appear at the age of 12. Regarding physical activity, it was found that students exercise intensely four times week on average, moderately three times, while mildly two. Statistically important difference resulted in the case of intense exercise, as the students of the city of Volos exercise more (m=4,39), compared to the students of the region of Pelion (m=3,78), but also the boys present a higher mean rate of the index of physical activity (m=67,83) compared to the girls (m=58,62). The findings of the research indicate the need for targeted interventions via the course of Physical Education at school, but also beyond that, and the recognition of the importance of Nutrition Education by integrating it into the standard curriculum aiming at the enhancement of healthier behaviour.